Kirobbanásának oka (Bevezető az első oldalra):

A második világháború után, mint Kelet-Európa zöme, Magyarország is Szovjet fennhatóság alá került. Élére kommunista párti, Sztálinista vezetőket állítottak, akik Szovjet mintára kormányoznak. Ez egy szabad választások nélküli egyeduralmi rendszer, élén Rákosi Mátyással. Ekkor rengeteg a nemzet ellenségének tekintett embert ítéltek el kirakatpereken, és végezték ki őket. Az emberek rettegésben, elnyomásban éltek és változást akartak. Erre Sztálin halálával 1953-ban reményt láttak.

Tartalom:

1956. október 26-án, reggel a VI-os aknánál az érkező fiatalok szórólapokat szórnak szét, emiatt letartóztatják őket. Délutánra megkezdődött a sztrájk, elsősorban a Péch Antal Bányaipari Technikum tanulói vonulnak az utcára, majd Felsőgallán az Autóbuszközlekedési Vállalat dolgozói csatlakoznak a diákokhoz. A tüntető csoport a megyei pártbizottsághoz, majd a Tatabányai Szénbányászati Tröszt igazgatóságához vonul. Ezzel egyidőben egy másik szerveződés is kibontakozott Óvárosban, ahol a Belügyminisztérium előtt demonstrált egy csoport a reggel letartóztatott fiatalok elengedéséért. A tüntetőknek sikerült elfoglalni a Bányász rádió stúdióját, ahonnan a követeléseiket sugározták. Ezután a tüntetők célpontja az újvárosi Hunyadi János Tiszti Továbbképző Iskola laktanyája lett, ahol az ott talált fegyverekkel felszerelkezve Budapestre indultak, hogy részt vehessenek az ott zajló fegyveres küzdelemben. Azonban Budapestet csak kevesen érték el, mivel Budakeszinél egy magyar katonai alakulat feltartóztatta őket. A kezdeti Pesti sikerek után megszerveződött a forradalmi tanács október 27-én. Ezen a napon történt még Komárom megye egyik legtragikusabb eseménye, a baji sortűz, melyben 8 fő vesztette életét. Október 28-án a Népházban elfogadtak egy 16 pontos programot, melynek révén sokan nem vették fel a munkát. Mivel a kormány válasza késett a 16 pontra, a bányászok már másnak reggel sem vették fel a munkát. November 4-én megérkeztek az első szovjet csapatok, azonban Tatabányára nem vonultak be, hiszen a városban nem állomásozott egy katonai alakulat sem. Ennek ellenére több száz fő gyűlt össze Tatáról, hogy ellenálljanak a vörös alakulatoknak. Az ezt követő napokban Tatabánya környékén több alkalommal is összecsaptak a szovjet csapatok a Budapestről nyugat felé visszavonuló, Ausztriába távozni szándékozó felkelőkkel. Ezek közül a legsúlyosabb összecsapás november 9-én történt Tarján térségében. Az ezt követő napokban, hetekben a sztrájkokat megtorolva rengeteg letartóztatást eszközöltek. A letartóztatások ellenzéséül több tucat bányász gyűlt össze és akadályozták meg a karhatalom alakulatainak bejutását a Felsőgallához tartozó VI-os telepen. Tatabányán a megtorlás sokakat elért, több mint nyolcvan személy elítélésére került sor a városban 1956. október-decemberében lezajlott forradalmi eseményekkel kapcsolatban, bár szerencsére halálos ítélet végrehatására a tatabányai forradalmi eseményekkel kapcsolatban nem került sor.

Források: <http://mek.oszk.hu/16800/16811/16811.pdf>

<https://drive.google.com/file/d/1FTfb7IAeAHA1yZUFLWRCplH293tOK3ob/view>